
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO SAVIVALDYBĖS TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS RAJONO ŠVIETIMO ĮSTAIGOMS“

2026 m. rugpjūčio 18 d.
Kretinga 

1. Parengto sprendimo projekto tikslas ir uždaviniai. 
[bookmark: _Hlk113616220]Perduoti Kretingos rajono švietimo įstaigoms patikėjimo teise valdyti, naudoti ir disponuoti Kretingos rajono savivaldybei nuosavybės teise priklausantį trumpalaikį materialųjį turtą (pirmokams skirtas kanceliarines priemones) pagal priedą.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. 
Kretingos rajono savivaldybės 2026–2028 metų strateginio veiklos plano, patvirtinto Kretingos rajono savivaldybės tarybos 2026 m. sausio 29 d. sprendimu Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“, Švietimo programos Nr. 08 priemonėje 8.1.2.1.11 „Kretingos rajono pirmokų aprūpinimas kanceliarinėmis priemonėmis“ ir Kretingos rajono savivaldybės 2026–2028 metų biudžete, patvirtintame 2026 m. sausio 29 d. sprendimu Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“, buvo numatytos lėšos pirmokams skirtų kanceliarinių priemonių įsigijimui. Atsižvelgiant į tai, Kretingos rajono savivaldybės administracijos Švietimo skyrius vykdė viešųjų pirkimų procedūras ir įsigijo pirmokams skirtas kanceliarines priemones: matematikos pratybas, lietuvių kalbos pratybas, gamtamokslinio ugdymo pratybas, kanceliarines dėžutes ir sveikinimus pirmokams. Bendra jų vertė – 18085,25 Eur. Kretingos rajono savivaldybės švietimo įstaigoms perduotas trumpalaikis materialus turtas bus naudojamas savivaldybės savarankiškosioms funkcijoms – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas; švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, prevencinių programų įgyvendinimo mokyklose užtikrinimas – vykdyti.
[bookmark: _GoBack]Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1, 3 punktų nuostatomis, savivaldybių turtas gali būti perduodamas patikėjimo teise savivaldybės biudžetinėms įstaigoms ir kitiems juridiniams asmenims pagal savivaldybės turto patikėjimo sutartį šio straipsnio 4 dalyje nustatytais atvejais, t. y. tais atvejais, kai įstatymais jiems pavesta įgyvendinti savivaldybių funkcijas.
3. Kokių rezultatų laukiama. 
Perdavus Kretingos rajono savivaldybei nuosavybės teise priklausantį trumpalaikį materialųjį turtą minėtos švietimo įstaigoms, bus užtikrintas savivaldybės savarankiškųjų funkcijų įgyvendinimas.
4. Lėšų poreikis ir šaltiniai. 
Sprendimui įgyvendinti savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ir paaiškinimai. 
Nėra.
6. Teisės akto projekto antikorupcinis vertinimo išvada dėl sprendimo projekto teikimo antikorupciniam vertinimui.
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
